ai4bharat/Pralekha huggingface dataset:
اسٹیل کی وزارت
شہری ہوا بازی اور فولاد کے وزیر جناب جیوترآدتیہ ایم سندھیا نے سنٹرل جیل، گوالیار میں مجاہدین آزادی کو خراج عقیدت پیش کیا اور شہداء کے اہل خانہ کو مبارکباد دی
‘ہر گھر ترنگا اور تقسیم ہند کی ہولناکیوں کے یادگاری دن’ پروگرام کے ایک حصے کے طور پر شہری ہوا بازی اور فولاد کے مرکزی وزیر جناب جیوترآدتیہ ایم سندھیا نے آج گوالیار کی سنٹرل جیل میں منعقدہ ایک پروگرام میں مجاہدین آزادی کو خراج عقیدت پیش کیا اور شہداء کے اہل خانہ کو مبارکباد دی۔
وزیر موصوف نے تقسیم ہند کی ہولناکیوں کو پیش کرنے والی تصویروں کی نمائش کا بھی افتتاح کیا۔ اس نمائش میں غیر معمولی انسانی نقل مکانی اور جبری ہجرت کی کہانی، پرتشدد تقسیم کی کہانی اور زندگی کا طریقہ اور بقائے باہم کے دور کا اچانک اور ڈرامائی خاتمہ کیسے ہوا، کو دکھایا گیا ہے۔
تقریب میں وزیر موصوف نے کہا کہ ملک اور اہل وطن نے آزادی کے بعد 75 سال کا یہ سفر طے کیا ہے اور اب ہمیں اس سفر کے بارے میں نہ صرف سوچنے کی ضرورت ہے بلکہ اپنے آپ کو آگے کے سفر کے لیے تیار کرنے کی بھی ضرورت ہے۔ انہوں نے کہا کہ ملک اب وزیر اعظم جناب نریندر مودی کی قیادت میں ترقی کی راہ پر آگے بڑھ گیا ہے اور ملک امرت کال سے شتابدی کال تک کے نئے سفر کے لیے تیار ہے۔ مواقع بے پناہ ہیں اور اس ملک کو ترقی کی راہ پر گامزن رکھنے کے لیے ہمیں عزم کرنے کی ضرورت ہے۔
سنٹرل جیل، گوالیار کے قیدیوں سے خطاب کرتے ہوئے جناب سندھیا نے اس بات پر زور دیا کہ یہ تاریخ ہے اور آزادی کی جدوجہد میں اس کی مطابقت ہے۔ انہوں نے کہا کہ ایک بار قیدیوں کی رہائی کے بعد اس قیام کے دوران سیکھی گئی مہارتیں اور خود شناسی انہیں معاشرے اور قوم میں مثبت کردار ادا کرنے کے قابل بنائے گی۔
وزیر موصوف نے اجتماع کو ترنگا پر فخر محسوس کرنے کی ترغیب دی جو 130 کروڑ ہم وطنوں کے جذبات، ان کی تکثیریت اور عزت کی عکاسی کرتا ہے۔ وزیر نے تقسیم ہند کی ہولناکیوں اور بے گھر اور متاثرہ لوگوں کے مصائب کی بھی نشاندہی کی۔
حکومت ہند اور ریاستی/ مرکز کے زیر انتظام علاقے کی حکومتیں بھارت کے عوام کے ساتھ مل کر آزادی کے 75 سال کی یاد میں آزادی کا امرت مہوتسو  منا رہی ہیں۔ لوگ پورے ملک میں ’ہر گھر ترنگا‘ پروگراموں میں بڑھ چڑھ کر حصہ لے رہے ہیں۔ اس پروگرام کے ایک حصے کے طور پر 400 مقامات جن میں اہم یادگاریں، یادگار مقامات، جیلیں، ریلوے اسٹیشن اور جنگلات اور دریاؤں کے قریب جگہیں شامل ہیں جو کہ جدوجہد آزادی سے وابستہ ہیں، جہاں مجاہدین آزادی کی قربانیوں کو تسلیم کیا جا رہا ہے تاکہ موجودہ نسل کو ان کی انمول شراکت داری اور قربانی کی یاد دلائی جاسکے۔
اس پروگرام کا اہتمام اسٹیل کی وزارت نے ضلع انتظامیہ اور سنٹرل جیل، گوالیار کے حکام کے تعاون سے کیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 72
نوجوانوں کے امور اور کھیل کود کی وزارت
ہندوستانی ہاکی کے کوچ ریڈ کا کہنا ہے کہ قومی کھیلوں سے پیرس اولمپک کے لئے ایک مضبوط ٹیم بنانے میں مدد ملے گی
ہندوستانی مرد ہاکی ٹیم کے چیف کوچ گراہم ریڈ کا ماننا ہے کہ 36ویں قومی کھیل صحیح وقت پر ہورہے ہیں، اس سے پیرس میں 2024میں ہونے والے اولمپک کھیلوں کے لئے ایک مضبوط ٹیم بنانے میں مدد ملے گی۔
اپنے پہلے قومی کھیلوں کے تجربے کے موقع پر ریڈ نے کہا کہ وہ منگل کے روز یہاں میجر دھیان چند اسٹیڈیم میں فائنل میں پہنچنے والی آٹھ ٹیموں کی مقابلہ آرائی والے میچوں کے معیار سے خوش ہیں۔
ریڈ جو کہ کوئنس لینڈ آسٹریلیا کے رہنے والے ہیں نے کہا،’’یہ پہلا قومی کھیل ہے جسے میں دیکھ رہا ہوں۔ میں یہ کہنا چاہتاہوں کہ یہ بہت صحیح وقت پر ہورہا ہے۔سب سے اہم پہلو یہ ہے کہ کئی نوجوانوں نے اپنی صلاحیت کا مظاہرہ کیا ہے، جو پیریس اولمپک کے لئے ایک اچھی ٹیم انڈیا کی تعمیر میں کام آسکتا ہے۔‘‘
چیف کوچ گھریلو اور بین الاقوامی سطح پر کھلاڑیوں کے ذریعے اپنائے گئے نظریے کو پہچانتا ہے۔انہوں نے کہا ،’’یہاں قومی کھیلوں میں یہ ذاتی صلاحیت ہے کہ جو لوگوں کو دیکھنے ملتی ہے، جبکہ بین الاقوامی سطح پر اس کی نوعیت مختلف ہوتی ہے۔ذاتی صلاحیت کی بلاشبہ ضرورت ہوتی ہے، لیکن کھلاڑیوں کو حالات کے عین مطابق ہونا چاہئے ۔‘‘
ریڈ نے کہا کہ موجودہ ہندوستانی ٹیم میں دنیا بھر کی ٹیموں کو شکست دینے کے تمام وسائل اور صلاحیتیں موجود ہیں۔انہوں نے کہا،’’ایسا کہنے کے بعد ٹیم انڈیا کے کسی بھی ممبر کی توجہ حالات کے عین مطابق اور صلاحیت کے حساب سے کھیلنے پر ہونی چاہئے۔‘‘انہوں نے کہا کہ ایسی صلاحیت کی تلاش کی جانی چاہئے کہ جو بین الاقوامی سطح پر منعقد ہونے والے کھیلوں میں ہندوستانی ٹیم کی مدد کرسکے۔
ایف آئی ایچ پلیئر آف دی ایئر ایوارڈ 2022کے فاتح ہرمن پریت سنگھ کے بارے میں گفتگو کرتے ہوئےچیف کوچ نے کہا کہ یہ اعزاز ان کی حوصلہ افزائی کرے گا۔ ریڈ نے کہا ،‘‘ان کا سال بہت اچھا رہا ہے۔مجھے یقین ہے کہ وہ اپنے کھیل مزید بہتری لائے گا اور اچھے کھیل کا مظاہرہ کرتا رہے گا۔وہ آسانی سے مطمئن نہیں ہوتا، اس میں ہردن اصلاح کی للک ہےاور یہ ایک شاندار کھلاڑی کے لئے بہترین اشارہ ہے۔‘‘
ہیڈ کوچ نے گول کیپر پی آر سری جیش کی بھی تعریف کی۔ ریڈ نے کہا،’’ہاں! وہ بہت اچھا رہا ہے ۔ کیپر کا کیریئر دوسرے کھلاڑیوں کے مقابلے لمبا ہوتا ہے۔‘‘انہوں نے یہ بھی اشارہ دیا کہ ہندوستان کچھ اور گول کیپر تیار کرنے کی طرف دیکھ رہا ہے، اس کے لئے ایک کیمپ منعقد ہورہا ہے، جس میں مزید گول کیپروں کی شناخت کی جائے گی اور انہیں آئندہ کے لئے تربیت دی جاسکتی ہے۔
ماحولیات، جنگلات اور موسمیاتی تبدیلی کی وزارت
مرکزی وزیر بھوپیندر یادو نے برکس ممالک کےوزراءماحولیات کےآٹھویں اجلاس سے خطاب کیا
برکس کی قیادت میں اقدامات ملک پر مبنی اور رضاکارانہ نقطہ نظر سے ہونے چاہئیں:بھوپیندر یادو
برکس ممالک شمسی توانائی، صنعتوں میں تبدیلی، بنیادی ڈھانچے اور موسمیاتی لچک میں تعاون تلاش کر سکتے ہیں: جناب بھوپیندر یادو
نئی دہلی۔20مئی ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو نے آج برکس ممالک کے ماحولیات کے وزراء کے آٹھویں اجلاس میں شرکت کی۔ یہ اجلاس عوامی جمہوریہ چین کی صدارت میں ورچوئل منعقد ہوا۔ اس اجلاس کا موضوع "اعلیٰ معیار کی برکس شراکت داری کا فروغ ، عالمی ترقی کے لیے نئے دور کا آغاز"تھا۔ اجلاس میں برازیل، روس اور جنوبی افریقہ کے وزراء اور مندوبین نے بھی شرکت کی۔
اجلاس سے خطاب کرتے ہوئے وزیر موصوف نے ماحولیاتی اور موسمیاتی تبدیلی کے عالمی چیلنجوں کا مقابلہ کرتے ہوئے برکس ممالک کی اہمیت اور اہم کردار کا ذکر کیا۔ جناب یادو نے کاربن بجٹ کا استعمال کرنے کے لیے ترقی یافتہ ممالک کی تاریخی ذمہ داری ،آب و ہوا کی کارروائی اور پائیدار ترقی میں تمام پیمانے پر مساوات؛ موسمیاتی تبدیلی کو کم کرنے میں طرز زندگی اورماحولیات پر اثر انداز ہونے والے استعمال کی روک تھام ؛ مشترکہ لیکن مختلف ذمہ داریاں اور متعلقہ صلاحیتیں ؛ قومی حالات اور ترجیحات؛ موسمیاتی انصاف؛ اور ترقی یافتہ ممالک کے ذریعہ موسمیات کے مالی امداد اور ٹیکنالوجی کی منتقلی پر کیے گئے وعدوں کی تکمیل جیسی باتوں کی نشاندہی کی۔
ہندوستان کے ذریعہ آب و ہوا کے تئیں اقدامات پر روشنی ڈالتے ہوئے، مرکزی وزیر ماحولیات نے کہا کہ برکس کی قیادت میں کئے جانے والے اقدامات ملک پر مبنی اور رضاکارانہ نقطہ نظر سے ہونے چاہئیں۔ انہوں نے بین الاقوامی تعاون اور کثیر جہتی اقدامات کی ضرورت پربھی زور دیا۔
ماحول دوست سہولت اور کم کاربن کے اخراج کو فروغ دینے کے لیےتعاون کے موضوع پر بات چیت کے دوران، وزیر موصوف نے کہا کہ برکس کے موجودہ اقدامات پائیدار اور کم کاربن کے اخراج کو فروغ دینے میں بھی تعاون کر سکتے ہیں۔ شمسی توانائی، صنعتوں میں تبدیلی ، بنیادی ڈھانچہ اور موسمیاتی لچک جیسے شعبوں میں برکس ممالک تعاون تلاش کر سکتے ہیں۔
برکس ممالک کے درمیان کافی غور و خوض کے بعد اجلاس میں برکس ممالک کے ماحولیات کے وزراء کے8ویں اجلاس کے لیے مشترکہ بیان منظور کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
)ش ح ۔ رض ۔ ج ا(
U-5696
(Visitor Counter : 86
وزارت دفاع
مشن ساگر- آئی این ایس کیسری سیشلز کی بندرگاہ وکٹوریہ پہنچ گیا
نئی دہلی،7 جون، 2020، مشن ساگر کے ایک حصے کے طو رپر بھارتی بحریہ کا جہاز کیسری 7 جون 2020 کو سیشلز کی بندرگاہ وکٹوریہ میں داخل ہوگیا۔ بھارت سرکات وبائی بیماری کووڈ-19 سے نمٹنے کے لیے اس مشکل وقت میں بیرونی دوست ملکوں کو امداد فراہم کر رہی ہے اور اسی سلسلے میں آئی این ایس کیسری سیشلز کے لوگوں کے لیے کووڈ سے متعلق ضروری دواؤں کی کھیپ لے کر گیا ہے۔
بھارت سرکار کی طرف سے سیشلز کی حکومت کو دوائیں سپرد کرنے کی ایک سرکاری تقریب 7 جون 2020 کو منعقد ہوئی۔ تقریب میں سیشلز کی حکومت کی نمائندگی امور خارجہ کے سکریٹری آف اسٹیٹ ہز ایکسیلینسی سفیر بیری فورے اور صحت کے امور کے سکریٹری آف اسٹیٹ ہز ایکسیلینسی سفیر میری پیرےلویڈ نے کی۔ بھارت کی طرف سے سیشلز میں متعین بھارت کے ہائی کمشنر ہز ایکسیلینسی جنرل دلبیر سنگھ سہاگ، پی وی ایس ایم، یو وائی ایس ایم، اے وی ایس ایم، وی ایس ایم  اور بھارت ہائی کمیشن میں سیکنڈ سکریٹری جناب اشونی بھاسکرن موجود تھے۔
وبائی بیماری کووڈ-19 کے دوران مدد کرنے کی بھارت سرکار کی حکمت عملی کے ایک حصے کے طور پر سیشلز کو یہ امداد دی جارہی ہے۔ دونوں ملکوں کے درمیان موجود بہترین تعلقات کے تحت وبائی بیماری کووڈ-19 اور اس کے نتیجے میں پیدا شدہ مشکلات سے نمٹنے کے لیے مشن ساگر شروع کیا گیا ہے۔ آئی این ایس کیسری کو بھیجے جانے سے ‘ساگر’ کے علاقے میں واقع تمام ملکوں کی سکیورٹی اور ترقی کے ہمارے وزیر اعظم کے وژن کی عکاسی ہوتی ہے اور اس سے آئی او آر میں واقع ملکوں کے ساتھ بھارت اپنے تعلقات کو جو اہمیت دیتا ہے اس کی بھی عکاسی ہوتی ہے۔ اس تعاون میں وزارت خارجہ اور بھارت سرکار کی دیگر ایجنسیوں کے قریبی تال میل سے پیش رفت ہورہی ہے۔
صحت اور خاندانی بہبود کی وزارت
ذیابیطس کے مریضوں کی مدد کے لیے حکومت کی طرف سے اٹھائے گئے اقدامات
پردھان منتری بھارتیہ جن اوشدھی پری یوجنا  اور این ایچ ایم کے مفت ادویات خدمت پہل کے تحت جنرک ادویات جیسے اقدامات کے ذریعے انسولین سمیت مفت ضروری ادویات کی فراہمی
آیوشمان بھارت - پردھان منتری جن آروگیہ یوجنا  کے تحت اسپتال میں بھرتی مریضوں کا علاج بھی دستیاب ہے
بین الاقوامی ذیابیطس فیڈریشن  اٹلس، 2021 کے 10ویں ایڈیشن کے مطابق، ہندوستان میں 20 سے 79 سال کی عمر کے درمیان ذیابیطس کے شکار 74.2 ملین افراد ہیں۔ تاہم، محکمہ صحت اور خاندانی بہبود، حکومت ہند، نیشنل ہیلتھ مشن ، کے ایک حصے کے طور پر، کینسر، ذیابیطس، قلبی امراض اور فالج کی روک تھام اور کنٹرول کے قومی پروگرام کے تحت ریاستوں/یوٹیز کو تکنیکی اور مالی مدد فراہم کرتا ہے۔ ریاستوں/ مرکز کے زیر انتظام علاقوں سے موصول ہونے والی تجاویز پر مبنی اور وسائل کے لفافے سے مشروط یہ پروگرام غیر متعدی امراض  کی روک تھام کے لیے بنیادی ڈھانچے کو مضبوط بنانے، انسانی وسائل کی ترقی، صحت کے فروغ اور بیداری پیدا کرنے، جلد تشخیص، انتظام اور علاج کے لیے مناسب سطح پر صحت کی دیکھ بھال کی سہولت کے حوالے سے توجہ مرکوز کرتا ہے۔
عام این سی ڈیز کی روک تھام، کنٹرول اور اسکریننگ کے لیے آبادی پر مبنی پہل ملک میں این ایچ ایم کے تحت اور جامع بنیادی صحت کی دیکھ بھال کے ایک حصے کے طور پر شروع کی گئی ہے۔ اس اقدام کے تحت، 30 سال سے زیادہ عمر کے افراد کا ان کی اسکریننگ کے لیے رکھا گیا ہے۔ ذیابیطس سمیت ان عام این سی ڈیز کی اسکریننگ آیوشمان بھارت - صحت اور تندرستی کے مراکز کے تحت خدمات کی فراہمی کا ایک لازمی حصہ ہے۔
این ایم ایچ کے فری ڈرگس سروس انیشیٹو کے تحت، غریب اور ضرورت مند لوگوں کے لیے انسولین سمیت مفت ضروری ادویات کی فراہمی کے لیے ریاستوں/مرکز کے زیر انتظام علاقوں کو مالی مدد فراہم کی جاتی ہے۔ مزید برآں، ریاستی حکومتوں کے ساتھ مل کر ’پردھان منتری بھارتیہ جنوشدھی پریوجنا  کے تحت، انسولین سمیت معیاری جنرک ادویات سب کو سستی قیمتوں پر دستیاب کرائی جاتی ہیں۔
سرکاری ہسپتالوں میں علاج یا تو مفت ہے یا غریبوں اور ضرورت مندوں کے لیے انتہائی رعایتی ہے۔ سماجی اقتصادی ذات مردم شماری  ڈیٹا بیس 2011 کے مطابق اے بی-پی ایم جے اے وائی. کے تحت اہل 10.74 کروڑ خاندانوں کے لیے آیوشمان بھارت - پردھان منتری جن آروگیہ یوجنا  کے تحت اسپتالوں میں بھرتی مریضوں کے لیے دیکھ بھال اور علاج بھی دستیاب ہے۔
بائیوٹیکنالوجی کا شعبہ اپنے ’کرنک ڈیزیز پروگرام‘ کے تحت ذیابیطس سمیت بیماری کے زیادہ بوجھ والے علاقوں میں تحقیق کی حمایت کرتا ہے۔ ذیابیطس اور میٹابولک سنڈروم سب سے زیادہ اہمیت کا حامل علاقہ رہا ہے اور مالیکیولر میکانزم کے بارے میں گہرائی سے بصیرت حاصل کرنے، اس سے وابستہ امراض کو حل کرنے اور قسم II ذیابیطس اور ذیابیطس سے متعلقہ پیچیدگیوں کے لیے نئے ادویات کے اہداف کو تلاش کرنے کے لیے متعدد منصوبوں کی حمایت کی گئی ہے۔ ذیابیطس کے مختلف پہلوؤں پر تحقیقی منصوبوں کو حکومت کی مدد حاصل ہے۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی۔
مواصلات اور اطلاعاتی ٹیکنالوجی کی وزارت
ٹرائی نے ’’ ایئر پورٹ اتھارٹی آف انڈیا کے علاوہ دیگر تنظیموں کے ذریعہ فراہم کردہ ہوائی جہاز اور زمینی اسٹیشنوں کے درمیان ڈیٹا کمیونیکیشن سروسز ‘‘ پر مشاورتی پیپر پر تبصرے/ جوابی تبصرے وصول کرنے کی آخری تاریخ میں توسیع کردی
ٹیلی کام ریگولیٹری اتھارٹی آف انڈیا  نے 10.12.2022 کو "ہوائی جہاز اور زمینی اسٹیشنوں کے درمیان ڈیٹا مواصلاتی خدمات جو ہوائی اڈے اتھارٹی آف انڈیا کے علاوہ دیگر تنظیموں کے ذریعہ فراہم کی گئی ہیں" پر ایک مشاورتی پیپر جاری کیا تھا۔ اسٹیک ہولڈرز سے کنسلٹیشن پیپر میں اٹھائے گئے مسائل پر تحریری تبصرے وصول کرنے کی آخری تاریخ 09.01.2023 اور جوابی تبصرے کے لیے 23.01.2023 مقرر کی گئی تھی۔
تبصرے جمع کرانے کے لیے وقت میں توسیع کے لیے انڈسٹری ایسوسی ایشن کی درخواستوں کو مدنظر رکھتے ہوئے، تحریری تبصرے اور جوابی تبصرے جمع کرانے کی آخری تاریخ کو بالترتیب 23.01.2023 اور 06.02.2023 تک بڑھانے کا فیصلہ کیا گیا ہے۔
تبصرے/ جوابی تبصرے شری اکھلیش کمار ترویدی، مشیر ، ٹرائی کو بھیجے جا سکتے ہیں، جس میں الیکٹرانک شکل میں advmn@trai.gov.in پربھیجے جانے کو ترجیح دی جائے گی ۔ کسی بھی وضاحت/معلومات کے لیے، مشیر  سے ٹیلی فون نمبر +91-11-23210481 پر رابطہ کیا جا سکتا ہے۔
وزارت خزانہ
سی جی ایس ٹی دہلی ویسٹ کمشنریٹ نے فرضی رجسٹریشن کے خلاف ایک خصوصی مہم میں 30 سے زیادہ فرضی فرموں کے ریکیٹ کا پردہ فاش کیا اور ایک شخص کو گرفتار کیا
سی جی ایس ٹی دلی ویسٹ کمشنریٹ سی جی ایس ٹی دلی زون کے تحت، فرضی رجسٹریشن کے خلاف خصوصی مہم کے تحت تحقیقات کے مد نظر ایک یونٹ کے تجزیہ پر، پتہ چلا کہ ایک ہی پتے پر ایک سے زیادہ ادارے رجسٹرڈ ہیں، جس میں تصدیق کے دوران مذکورہ پتہ موجود پایا گیا، لیکن کہا گیا کہ احاطے کے مالک نے کسی بھی فرم کے وجود کے بارے میں علم سے انکار کیا۔ سپلائی چین کے تجزیے سے معلوم ہوا کہ مذکورہ پتے سے سامان کی نقل و حرکت نہیں ہوئی۔
اس کے مطابق، ڈیٹا اینالیٹکس کا استعمال کرتے ہوئے دہلی میں کئی مقامات پر تلاشی لی گئی اور پتہ چلا کہ شیوا نامی ایک شخص قرضوں کی منظوری کے بہانے لوگوں سے کے وائی سی اسناد حاصل کر رہا ہے اور بعد میں انہیں فرموں کو فروخت کر رہا ہے۔ مزید تفتیش سے یہ بات سامنے آئی کہ شیوا نے 30 سے زیادہ فرضی فرمیں بنائی ہیں اور انہیں ایک پریمیم پر نقد رقم کے عوض فروخت کیا ہے۔ انہوں نے یہ بھی کہا کہ جسمانی تصدیق سے بچنے کے لیے، انہوں نے جی ایس ٹی رجسٹریشن حاصل کرنے کے لیے آدھار کی تصدیق کا استعمال کیا۔
ان میں سے بہت سی کمپنیاں 50 کروڑ سے زیادہ کی نااہل آئی ٹی سی حاصل کرنے/ آگے لے جانے کا قصوروار پائی گئیں۔ اس کے مطابق، شیوا نے سی جی ایس ٹی ایکٹ 2017 کی دفعہ 132 کی خلاف ورزی کی اور اسے گرفتار کر لیا گیا۔ انہیں آج عدالتی حراست میں بھیج دیا گیا۔ مزید تفتیش جاری ہے۔
۔۔۔۔
ش ح۔ا س۔ ت ح ۔
U–6606
(Visitor Counter : 48
بہت چھوٹی، چھوٹی اور درمیانی صنعتوں کی وزارت
کے وی آئی سی کو7لاکھ روپے مالیت کے ایک ہزار جیکٹوں اور انگ وسترم کے آرڈر ملے
نئی دہلی،31؍جولائی،کھادی اور ولیج انڈسٹریز کمیشن  نے انڈین انسٹی ٹیوٹ آ ف انفارمیشن ٹیکنالوجی  ، الہ آباد سے 7 لاکھ روپے مالیت کی 543 کھادی جیکٹوں اور 450 انگ وسترم کی سپلائی کے تازہ آرڈر حاصل کئے ہیں۔
کے وی آئی سی کے چیئرمین جناب ونے کمار سکسینہ نے بتایا کہ ان کا استعمال آئی آئی آئی ٹی کے آئندہ جلسہ تقسیم اسنا کے دوران کیا جائے گا اور یہ آرڈر دیگر تعلیمی اداروں کو بھی آرڈر دینے کی طرف مائل کرسکتا ہے کیونکہ کھادی میں ایک منفرد ہندوستانیت ہوتی ہے۔ اس آرڈر میں نیلی ڈینم کھادی جیکٹ ، ہری پرینٹڈ کھادی جیکٹ اور نارنگی پرینٹڈ کھادی جیکٹ شا مل ہیں۔ انہوں نے یہ امید ظاہر کی کہ طویل مدت میں ہمارے کاریگروں کے ذریعے تیار کردہ جیکٹ اور انگ وسترم تمام معروف تعلیمی اداروں کے لئے جلسہ تقسیم اسناد کے لباس کے لئے ایک منفرد ماڈل ہوں گے۔ یہ بات قابل ذکر ہے کہ کے وی آئی سی پہلے ہی اس سال مارچ میں اندراگاندھی نیشنل اوپن یونیورسٹی  سے انگ وسترم اور کھادی سلک کے مختلف قسم کے لباس کے آرڈر پہلے ہی حاصل کرچکا ہے۔
U-3537
(Visitor Counter : 45
وزیراعظم کا دفتر
وزیر اعظم جناب نریندر مودی نے اٹلی کے وزیر اعظم جناب ماریو دراگی سے ٹیلی فون پر بات کی
وزیر اعظم جناب نریندر مودی نے آج اٹلی کے وزیر اعظم ہز ایکسی لینسی جناب ماریو دراگی سے ٹیلی فون پر بات کی۔
دونوں لیڈران نے افغانستان کے حالیہ واقعات اور اس خطہ اور دنیا کے لیے اس کے اثرات پر گفتگو کی۔
دونوں لیڈران نے کابل بین الاقوامی ہوائی اڈہ پر کل ہوئے خطرناک دہشت گردانہ حملے کی سخت الفاظ میں مذمت کی اور وہاں پھنسے ہوئے لوگوں کی بحفاظت ملک واپسی کو یقینی بنانے کی ضرورت پر زور دیا۔
انہوں نے افغانستان کے واقعات سے پیدا انسانی بحران اور طویل مدتی سیکورٹی کے تشویشوں کو دور کرنے کے لیے جی20 کی سطح سمیت بین الاقوامی تعاون کی ضرورت پر زور دیا۔
دونوں لیڈران نے ماحولیاتی تبدیلی جیسے جی20 کے دیگر اہم موضوعات پر بھی گفتگو کی۔ اس سلسلے میں انہوں نے سی او پی-26 جیسے دیگر آئندہ منعقد ہونے والے کثیر رخی پروگراموں پر بھی خیالات کا تبادلہ کیا۔
وزیر اعظم نے جی20 کے اندر مثبت طور پر صلاح و مشورہ کرنے میں اٹلی کی سرگرم قیادت کی تعریف کی۔
دونوں لیڈران نے دو طرفہ اور عالمی امور، خاص طور سے افغانستان کی صورتحال پر ایک دوسرے کے رابطہ میں رہنے پر اتفاق کیا۔
وزیراعظم کا دفتر
وزیر اعظم مودی نے تعلیم کے شعبے پر تبادلہ خیال کے لئے ایک جائزہ میٹنگ کی
نئی دہلی یکم مئی : وزیر اعظم نریندر مودی نے قومی تعلیمی پالیسی  سمیت تعلیم کے شعبے میں درکار امور اور اصلاحات پر غوروخوض کرنے کے لئے آج ایک میٹنگ کی۔ تعلیم کے شعبے میں ٹکنالوجی کے استعمال اور خصوصی تعلیم چینلز پر آن لائن کلاسز ، ایجوکیشن پورٹل اور کلاس وائز براڈکاسٹ جیسی ٹکنالوجی کے استعمال سے سیکھنے میں اضافے اور موافقت پر خصوصی زور دیا گیا۔
ایک نئے قومی نصاب فریم ورک کے ذریعہ تعلیم میں یکسانیت لانے ، معیاری تعلیم تک عالمگیر رسائی فراہم کرنے اور ابتدائی تعلیم کے معیار کو بہتر بنانے پر توجہ مرکوز کی گئی جس میں کثیر لسانی ، اکیسویں صدی کی مہارتوں ، کھیل اور آرٹ کے انضمام اور ماحولیاتی امور وغیرہ پر توجہ دی جائے۔ اسکول اور اعلی سطحوں پر تعلیم کے مختلف طریقوں میں ٹیکنالوجی کے استعمال اور فروغ پر تفصیلی تبادلہ خیال کیا گیا۔ یعنی آن لائن ذرائع، ٹی وی چینلز، ریڈیو اور پوڈکاسٹ وغیرہ۔ ہندوستانی تعلیمی نظام کو اعلی ترین عالمی معیارات کے مطابق بنا کر اعلی تعلیم کے منظر نامے کی اصلاح کرنا جس سے تعلیم موثر اور جامع ہو اور جس کی جڑیں معاصر ہندوستان کی ثقافت اور اخلاقیات سے پیوست ہوں۔ مجموعی طور پر ، ابتدائی بچپن کی دیکھ بھال اور تعلیم ، بنیادی خواندگی ، ہم عصر تعلیمی اصولوں کو اپنانے ، ہندوستان کے ثقافتی اور لسانی تنوع کو محفوظ رکھنے کے ساتھ تعلیم کے ابتدائی پیشہ ورانہ فروغ پر خصوصی توجہ دینے پر زور دیا گیا۔
تعلیم میں اصلاحات لانے کا فیصلہ کیا گیا تاکہ سبھی کو اعلی معیار کی تعلیم کی فراہمی کو یقینی بناتے ہوئے ایک وائیبرینٹ نالج معاشرے کی تشکیل کی جا سکے اور جس سے ہندوستان کو ایک ’’ عالمی نالج سپر پاور ‘‘ بنایا جا سکے۔
ان تمام اہداف کو حاصل کرنے اور موثر تعلیمی نظم و نسق کو یقینی بنانے کے لئے آرٹیفیشیل انٹلی جنس سمیت ٹکنالوجی کے وسیع استعمال کو فروغ دیا جائے گا۔
وزارت دفاع
ڈی آر ڈی او کی نئی ایجادات
گزشتہ تین سال کے دوران براہ راست نئے دفاعی سازوسامان کے فروغ سے متعلق 8201 کروڑ روپئے کے 79پروجیکٹ شروع کئے گئے جن میں کروز میزائل ، بحری جہاز شکن میزائل ، سطح سے فضا میں مار کرنے والے میزائل ، ہوا سے ہوا میں مار کرنے والے میزائل، آبدوزشکن توسیع شدہ رینج راکیٹ، ماونٹیڈگن سسٹم، گولہ بارود، الیکٹرونک وارفیئرسسٹم، راڈارس، ٹارپیڈو، ہائی انڈیورنس آٹونیومس انڈر واٹر وھیکل وغیرہ شامل ہیں۔ ڈی آر ڈی او کے ذریعہ تیار کئے گئے کچھ نظام ،جو ممکنہ طور پر 23-2021 کے دوران ہمارے دفاعی جوانوں کو دستیاب ہوں گے۔ مندرجہ ذیل ہیں:
|
|
نمبر شمار
|
|
سسٹم
|
|
ٹائم لائنز
|
|
1.
|
|
ایسٹرا میزائل
|
|
2021
|
|
2.
|
|
ڈرون شکن نظام
|
|
2021
|
|
3.
|
|
سیٹ کام آلات
|
|
2021
|
|
4.
|
|
کیو آر ایس اے ایم
|
|
2022
|
|
5.
|
|
اے ڈی ایف سی آر
|
|
2022
|
|
6.
|
|
ہیلینا
|
|
2022
|
|
7.
|
|
اے ڈی ٹی سی آر
|
|
2022
|
|
8.
|
|
گائیڈیڈ بامب
|
|
2022
|
|
9.
|
|
این اے جی
|
|
2022
|
|
10.
|
|
این جی اے آرایم
|
|
2023
|
|
11.
|
|
ایس اے اے ڈبلیو
|
|
2023
ڈی آر ڈی او کی تیار شدہ بہت سی ٹکنالوجیز جیسے بیٹل فیلڈ سرویلانس راڈار  ، جوائنٹ وینچر پروٹیکٹیو کاربائن  جیمرس، 5.56 ایم ایم رائفل، 40 ایم ایم انڈر بیرل گرینیڈ لانچر  ، اولیو ریسن  گرینیڈ وغیرہ ریاستی پولیس استعمال کررہی ہیں۔
ڈی آر ڈی او نے کچھ نظام کو جدید بنایا ہے جس کی تفصیلات مندرجہ ذیل ہے:
- ارجن ایم کے – 1 اے
- آکاش – این جی
- لائٹ کامبیٹ ایئرکرافٹ ایم کے -1 اے
- میڈیم پاور راڈار – توسیع شدہ رینج
- پیناکا- توسیع شدہ رینج ، گائیڈیڈ
- الیکٹرونک اینڈ کمیونیکیشن سسٹم : ایس یو -30 ایم کے 1 ایئرکرافٹ کے لئے یونیفائیڈ مشن کمپیوٹر ، مگ-29 تجدید شدہ ایئرکرافٹ کے لئے انٹرنل ای ڈبلیو سسٹم، بحریہ پلیٹ فارمس کے لئے ای ڈبلیو نظام۔
یہ معلومات آج راجیہ سبھا میں دفاع کے وزیرمملکت جناب شری پدنائک نے جناب ہرناتھ سنگھ یادو اور جناب وجے پال سنگھ تومر کے سوال کے تحریری جواب میں پیش کیں۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19۔ٹیکہ سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 120کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 16.74کروڑ سے زیادہ غیراستعمال شدہ ٹیکے اب بھی دستیاب ہیں
نئی دہلی ،11؍نومبر:مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,20,08,58,170
|
|
بچی ہوئی خوراکیں
|
|
16,74,03,871
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 120 کروڑ سے زیادہ  ویکسین کی خوراکیں دستیاب کرائی جا چکی ہیں -
مزید برآں 16.47 کروڑسے زیادہ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
وزیراعظم کا دفتر
وزیر اعظم نے براسیلیا میں فسادات اور سرکاری اداروں میں توڑ پھوڑ کی خبروں پراپنی تشویش کااظہار کیا
وزیراعظم جناب نریندر مودی نے براسیلیا میں فسادات اور سرکاری اداروں میں توڑ پھوڑ کی خبروں پراپنی تشویش کااظہار کیا ہے۔
ایک ٹویٹ میں وزیراعظم نے کہا :
’’براسیلیا میں فسادات اور سرکاری اداروں میں کی جانے وا لی توڑ پھوڑ کی خبروں کے بارے میں مجھے گہری تشویش ہے ۔ سب لوگوں کو جمہوری روایات کی پاسداری کرنی چاہئے۔ہماری بھر پو ر ہمدردیاں برازیل کے حکام کے ساتھ ہیں ‘‘۔
وزیراعظم کا دفتر
وزیر اعظم نے ایّا ویکنڈا سوامیکل کو خراج عقیدت پیش کیا
نئی دہلی، 12/مارچ 2021 ۔ وزیر اعظم جناب نریندر مودی نے آج ایّا ویکنڈا سوامیکل کو ان کے یوم پیدائش پر خراج عقیدت پیش کیا۔
وزیر اعظم نے ایک ٹوئیٹ میں کہا کہ ’’انیسویں صدی کے ایک عظیم مفکر اور سماجی مصلح ایّا ویکنڈا سوامیکل کو ان کے یوم پیدائش پر میں اپنا خراج عقیدت پیش کرتا ہوں۔ ان کی تعلیمات نے سماج کو سماجی بندشوں سے اوپر اٹھنے اور لوگوں کو متحد کرنے میں مدد دی۔ ان کے ذریعہ مساوات پر زور دیے جانے سے ہمیں آج بھی تحریک ملتی ہے۔‘‘
خواتین اور بچوں کی ترقیات کی وزارت
خواتین کی قومی کمیشن نے ‘وی تھنک ڈجیٹل’ پروگرام کے تحت سائبر سیکورٹی پر آن لائن وسائل مرکز کا آغازکیا
سائبر دنیا میں ہراسانی ، پیچھا کرنا، مالی گھپلوں جیسے آن لائن سیکورٹی سے متعلق امور پر پریشانی کاشکار خواتین کی مدد کے لئے وسائل مرکز
سائبردنیا میں خواتین کی سیکورٹی کو یقینی بنانے کے لئے خواتین کے قومی کمیشن  نے ‘وی تھنک ڈجیٹل ’پروگرام کے تحت آن لائن ہراسانی ، پیچھا کرنا، مالی دھوکہ دھڑی جیسے سائبر سیکورٹی سے متعلق امور پر مشکلات سے دوچار خواتین کی مدد کے لئے ایک آن لائن وسائل مرکز شروع کیا ہے۔ اس پروگرام کو کمیشن فیس بک اور سائبر پیس فاؤنڈیشن کے ذریعہ آپسی اشتراک کے ذریعہ چلارہا ہے ۔آن لائن وسائل سینٹر کاافتتاح جھارکھنڈ کے گورنر جناب رمیش بیس اور صدرنشیں محترمہ ریکھا شرما نے کل رانچی میں سائبر پیس فاؤنڈیشن کے بانی اور ڈائریکٹر میجر ونیت کمارکی موجودگی میں کیا ۔ اس وسائل سینٹر کے بارے میں www.digitalshakti.org . پرمعلومات حاصل کی جاسکتی ہے۔
آن لائن وسائل مرکز کے افتتاح کے موقع پر صدر نشیں محترمہ شرمانے کہا کہ وسائل مرکز ایک میل کا پتھر ثابت ہوگا کیوں کہ یہ خواتین کو ٹکنالوجی کے محفوظ استعمال میں مدد کرے گا اور انہیں آن لائن خطروں سے محفوظ رہنے میں بھی مدد کرے گا۔ یہ آن لائن موجودگی کے لئے معلومات اور مدد کے ایک وسیلے کے طور پر کام کرے گا۔ مذکورہ سینٹر خواتین کےخلاف سائبر تشدد سے مقابلہ کرنے میں خواتین کی مدد کرے گا اور ان کے خلاف ٹکنالوجی کے غلط استعمال کو روکنے میں بھی مدد کرے گا۔
مرکز پوسٹر س ، بیداری سے متعلق ویڈیوز ، کوئز اور خود سیکھنے کے طریقوں وغیرہ کی شکل میں سائبر سیکورٹی سے متعلق معلومات فراہم کرے گا جن میں محفوظ استعمال اور سائبر جرائم کی رپورٹیں نیز سائبر جرائم سےنپٹنے کےلئے ہدایات بھی شامل ہوں گی۔ استعمال کرنے والوں کو ویب سائٹ پر سائبر سیکورٹی کے مختلف موضوعات سے متعلق تھوڑی معلومات بھی حاصل ہوں گی۔ وسائل مرکز کا ای لرننگ سیکشن بھی استعمال کرنےوالوں کو کورس کے ذریعہ سے حاصل معلومات کے سطح کی جانچ کے لئے ایک مختصرجائزہ کرنے کابھی متبادل پیش کرے گا۔
اگرکوئی خاتون کو کسی سائبرجرائم کاسامنا ہے تو وسائل مرکز رپورٹنگ کے سبھی طریقوں کی معلومات فراہم کرے گا۔ یہ سائبر جرائم کے معاملات پر رپورٹنگ کے عمل کے ایک کے بعد ایک پہلو کے بارے میں معلومات فراہم کرے گا جن میں سوشل میڈیا پلیٹ فارم پر رپورٹنگ، ویب سائٹ سے مواد کو ہٹانا وغیرہ شامل ہوں گے۔
اس پروجیکٹ کو 2018 میں ڈجیٹل شکتی کے طور پر لانچ کیا گیاتھا جس کا مقصد ملک بھر کی خواتین کو ڈجیٹل محاذ پر بیداری کی سطح کوبڑھانے میں مدد کرنا اورانہیں سائبر جرائم سے موثر طریقے سے مقابلہ کرنے کے لئے تربیت دینا تھا۔ اس پروجیکٹ سے 175000 سے زائد خواتین میں بیداری پیدا ہوئی ہے۔تینوں تنظیموں کے درمیان فی الحال شراکت داری تیسرے مرحلے میں ہے اوراس کا مقصد 1.5 لاکھ خواتین میں بیداری او رحساسیت پیدا کرناہے۔